Diari Oficial de la Generalitat Valenciana


Sumari del DOGV 9523, del 31-01-2023 (2023/658)

RESOLUCIÓ de 18 de gener de 2023, del director general de Qualitat i Educació Ambiental, de les ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/658


Data del document
:   18-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 18 de gener de 2023, del director general de Qualitat i Educació Ambiental, de les ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.  
 [2023/658]  
Vista la proposta de resolució elaborada per la comissió de valoració de les sol·licituds d'ajudes per a instal·lacions de preparació per a la reutilització i reciclatge de residus i l'informe fiscal de la Intervenció Delegada de data 10 de gener de 2023, s'emet la present Resolució de conformitat amb els següents  
  
Antecedents de fet  
Primer. El 7 de juliol de 2022 es va publicar en el Diari Oficial de la Generalitat la Resolució d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.  
Es determina un termini d'un mes per a la presentació de sol·licituds, a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana, i es registren dotze sol·licituds, que es tramiten íntegrament.  
Segon. L'objecte de les ajudes és subvencionar mitjançant un procés de concurrència competitiva, l'execució de projectes per a la construcció d'instal·lacions de preparació per a la reutilització i el reciclatge d'altres fluxos de residus recollits separadament, en concret referits als residus tèxtils, els requisits dels quals, conceptes finançables i criteris de valoració, s'especifiquen en les bases de la convocatòria i que es correspon amb les sublínies 3.1 i 3.2 de l'Acord de la Conferència Sectorial de Medi Ambient celebrada en data 14 d'abril de 2021 (d'ara en avant Acord de 14.04.2021).  
Tercer. L'òrgan instructor analitza els documents presentats en cada sol·licitud i es realitzen els requeriments necessaris per a completar correctament la documentació necessària i per a determinar i comprovar els compromisos assumits per les entitats beneficiàries proposades.  
  
Finalitzada la fase d'instrucció s'emet un informe en què s'indiquen les sol·licituds que compleixen amb els requisits establits en la base segona, i les actuacions realitzades, determinant d'altra banda les entitats que es tenen per desistides, pel motiu de no complir amb aquesta base segona o per no complir amb l'objecte de la convocatòria d'ajudes.  
Quart. constituïda i reunida la comissió de valoració es determinen les despeses subvencionables vàlides sense iva per a cada sol·licitud, denominades «import elegible». Amb aquest procés queden definides les quantitats compromeses en les ajudes i que posteriorment seran objecte de justificació segons les condicions establides en la base catorzena.  
Cinqué. Es realitzen totes les fases que es descriuen en els punts del sisé al nové d'aquest document i es confecciona una proposta de resolució provisional que es comunica individualment a les entitats sol·licitants l'1 de desembre de 2022 habilitant un termini de deu dies per a presentar al·legacions que finalitza el 21 de desembre de 2022.  
Sisé. No es presenten al·legacions, per la qual cosa es manté l'import elegible:  
  
Import total de la convocatòria Import sol·licitat elegible  
2.399.700,00 € 1.949.277,11 €  
  
  
Seté. Entre les sol·licituds admeses s'apliquen els criteris de valoració definits en l'annex de la Resolució d'1 de juliol de 2022, i es confecciona un llistat ordenant les sol·licituds de major a menor puntuació.  
  
Es converteixen els punts obtinguts segons els criteris de valoració definits en l'annex com a punts percentuals, per exemple 80 punts es transformaran en un 80 %. Aquest percentatge s'aplica sobre les despeses subvencionables compromeses.  
En la base sisena s'especifica la quantia màxima individual que serà de 200.000 €. Als imports elegibles que superen aquestes quantitats se'ls redueix als límits establits, situació que es produeix en 3 ocasions entre els beneficiaris que compleixen amb els requisits de la convocatòria:  
  
  
Entitat beneficiària Elegible sense IVA Límit  
TRITURATS DE FIBRES, SL. 378.090,70 € 200.000,00 €  
TEXLIMCA, SA. 659.106,41 € 200.000,00 €  
KOOPERA MEDITERRANEA S. COOP 335.600,00 € 200.000,00 €  
  
  
Huité. A les quanties màximes elegibles per cadascuna de les empreses beneficiàries se'ls resta, en cas de finançar els mateixos conceptes elegibles, les ajudes estatals declarades durant qualsevol període de tres exercicis fiscals, ja que s'aplica el Reglament (UE) núm. 1407/2013 de la Comissió de 18 de desembre de 2013 relatiu a l'aplicació dels articles 107 i 108 del Tractat de Funcionament de la Unió Europea per a les ajudes de minimis (DO L 352, 24.12.2013), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013 pel que fa a la seua pròrroga i el Reglament (UE) núm. 651/2014 pel que fa a la seua pròrroga i els ajustos pertinents (DO L 215, 07.07.2020).  
  
  
Nové. Es compara el total de les quantitats obtingudes amb la distribució de l'import global màxim per a aquesta convocatòria especificada en l'apartat segon del punt tercer Modificació del pla estratègic de subvencions de la Resolució d'1 de juliol de 2022.  
  
Import total de la convocatòria Import sol·licitat elegible Quantia després de puntuació Diferència/Excedent  
2.399.700,00 € 1.949.277,11 € 1.025.239,30 € 1.374.460,70 €  
  
  
De la qual cosa es dedueix que existeix un excedent d'1.374.460,70 € que no es distribueix.  
El resultat final dels càlculs es recull en l'annex I.  
Es realitza notificació individualitzada a cada sol·licitant, indicant els compromisos assumits per les entitats beneficiàries amb les condicions i termini d'execució.  
  
Fonaments de dret  
Primer. Resolució d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència.  
  
Segon. Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (publicat en DOGV núm. 8590 de 12.07.2019), que estableix que la Direcció General de Qualitat i Educació Ambiental exerceix, entre altres, les competències en matèria de residus, depenent jeràrquicament de la Secretaria Autonòmica d'Emergència Climàtica i Transició Ecològica.  
Vist tot el que antecedeix, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i constituïda la comissió de valoració en data 24 de novembre de 2022, que valora les sol·licituds i emet una proposta de resolució provisional que es comunica a les entitats sol·licitants l'1 de desembre de 2022, s'emet la present resolució:  
  
Primer  
Concedir les ajudes per a instal·lacions de preparació per a la reutilització i reciclatge de residus, finançades pel Pla de recuperació, transformació i resiliència, per un import total d'un milió vint-i-cinc mil dos-cents trenta-nou euros amb trenta cèntims (1.025.239,30 euros) a les entitats sol·licitants que figuren en l'annex I en el qual es detalla la quantia corresponent a cada entitat sol·licitant.  
Segon  
Inadmetre o desestimar, o bé donar per desistides les sol·licituds d'ajudes presentades per les entitats relacionades en l'annex II per les causes indicades.  
  
Tercer  
L'import de la subvenció s'abonarà mitjançant pagaments sol·licitats pel beneficiari juntament amb la documentació justificativa corresponent mitjançant el model i formularis habilitats segons es determina en la base tretzena.  
La presentació de la documentació justificativa s'aportarà electrònicament mitjançant el següent enllaç: sede.gva.es/es/proc18536  
  
Quart  
De conformitat amb l'art. 24.4 de la Llei 38/2003, de 17 de novembre, general de subvencions, de la informació que obra en poder d'aquest òrgan instructor es desprén que els beneficiaris compleixen tots els requisits necessaris per a accedir a aquestes.  
  
Cinqué  
La finalització del procediment queda condicionada a l'aprovació dels justificants, la conformitat, la certificació que s'han complit els fins de la subvenció i posterior proposta de pagament. L'entitat beneficiària haurà de justificar el compliment del que s'ha convingut mitjançant la presentació del compte justificatiu final de despeses i de pagament de la totalitat de despeses originades per les actuacions subvencionades.  
  
  
Contra aquesta resolució es podrà interposar recurs potestatiu de reposició davant l'òrgan que va dictar la Resolució, en el termini d'un mes a comptar des de l'endemà de ser notificada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de gener de 2023.- El director general de Qualitat i Educació Ambiental: Joan Piquer Huerga.